钦定古今图书集成/明伦汇编/宫闱典/第071卷 > 《答隋太子广书》史祥
## 钦定古今图书集成/明伦汇编/宫闱典/第071卷 > 《答隋太子广书》史祥

行人戾止，奉所赐贶，恩纪绸缪，形于文墨。不悟飞雪
增冰之地，忽载三阳；毳幕韦韝之乡，俄闻九奏。精骇
思越，莫知启处。祥少不学军旅，长遇升平，幸以先人
绪馀，备职宿卫。惧驽蹇无奔走之实，朽薄非折冲之
才，当断追踪，古人，语其优劣。曩者王师薄伐，天人授
郛，绝漠扬旌，威镇海外。当此之时，猛将如云，谋臣似
“雨。至若祥者，列于卒伍。预闻指纵之规，得免迟留之
责，循省揣分，实为幸甚。爰以情喻陈、雷，事方刘、葛，信
圣人之屈己，非庸夫之可测。川泽之大，污潦攸归；松
柏之高，葛萝斯托。”微心眷眷，孟侯所知也。仰惟体元
良之德，焕重离之晖，三善克修，万邦以正。斯固道高
周诵，契叶商皓，岂在管蠡所能窥测？伏承监国多暇，
养德怡神，咀嚼《六经》，逍遥百氏。追西园之爱客，眷南
波之出游，畴昔之恩，无忘造次。祥自忝班列，载离寒
暑，身在边隅，情驰魏阙。每至清风夜起，朗月孤照，想
鸣笳之启路，思托驾于后车，塞表京华，山川悠远，瞻
仰浮云，伏增潜结。